మండేలా (తమిళ చిత్రం 2021)

మండేలా 2021లో పొలిటికల్‌ సెటైరికల్‌ నేపథ్యంలో నాయీబ్రాహ్మణులకు సంబంధించిన కథాంశంతో విడుదలైన తమిళ చిత్రం. వై నాట్ స్టూడియోస్ బ్యానర్ లో శశికాంత్, రామచంద్ర నిర్మించిన ఈ చిత్రంతో మడోన్నే అశ్విన్ దర్శకత్వం వహించాడు. ఈ సినిమా తమిళ హాస్యనటుడు యోగిబాబు ప్రధాన పాత్రలో నటించాడు. మండేలా సినిమా స్టార్ విజయ్ & నెట్ ఫ్లిక్స్ లో 2021, ఏప్రిల్ 4న విడుదలైంది.

కథ
పెరియార్ ఆశయాలే ప్రాణంగా భావించిన ఓ గ్రామ పెద్ద, పంచాయితీ ప్రెసిడెంట్ అనారోగ్యంతో ఆ పదవి నుండి తప్పుకుంటాడు. ఆయనకు ఇద్దరు భార్యలు. ఇద్దరి కులాలు వేరు.  వాళ్ళకు ఇద్దరు కొడుకులు. తన వారసుల్ని రాజకీయాల్లోకి తీసుకు రాకూడదని పెద్దాయన భావించినా, ఈ అన్నదమ్ములు ససేమిరా అంటారు. తండ్రి పదవికి ఇద్దరూ పోటీ పడతారు. చిత్రం ఏమంటే... ఆ ఇద్దరి కులాలకు ఈ గ్రామంలో సమానమైన ఓట్లు ఉంటాయి. దాంతో గెలుపును నిర్ణయించే వ్యక్తిగా ఒకే ఒక్కడు నిలుస్తాడు. ఊరిలో ఎవరికీ పట్టని, ఏ పేరూ లేని క్షురకుడు అతను. ఆ ఊరిలోనే ఉండే ఓ యువతి అతనికి ఓ పేరు పెట్టుకోమని సలహా ఇవ్వడంతో 'మండేలా' అనే పేరు పెట్టుకుంటాడు. ఓటరు ఐడీ కార్డూనూ పొందుతాడు. సో... మండేలా వేసే ఓటే ఆ వూరి పంచాయితీ ప్రెసిడెంట్ ఎవరు అనేది నిర్ణయిస్తుంది! అక్కడ నుండి రాజకీయ నేతల వికృత క్రీడా విన్యాసాలు మొదలవుతాయి. ఆ బార్బర్ ను తమ వైపు తిప్పుకోవడానికి ఈ అన్నదమ్ములు ఇద్దరూ ఎలా ఎత్తుగడలు వేశారు? అతనికి ఎలాంటి ఆశలు చూపించారు? ఒకానొక సమయంలో ఆ మాయాజాలంలో చిక్కుకున్న మండేలా తిరిగి తన అస్తిత్వాన్ని ఎలా కాపడుకున్నాడు? ఆ వూరికి ఎలాంటి మేలు చేశాడు? అనేది సినిమా కథ. 

 నటీనటులు
 యోగిబాబు -  నెల్సన్ మండేలా
 షీలా రాజ్‍కుమార్ - తెన్మోజ్హి
 సంగిలి మురుగన్ - పెరియ అయ్యా 
 జి.ఎం. సుందర్ - రత్నం
 కన్న రవి - మది
 సేంతి  కుమారి -  వల్లి
 జార్జ్ మర్యన్- బిఎల్ఓ అధికారి
దీపా శంకర్ -  రత్నం భార్య

సాంకేతికవర్గం
 దర్శకత్వం : మడోన్ అశ్విన్
 రచన : మడోన్ అశ్విన్, సుమన్ కుమార్ (కంటెంట్ హెడ్)
 సంగీతం : భరత్ శంకర్
 ఛాయాగ్రహణం : విధు అయ్యన్న
 బ్యానర్స్ : వైనాట్ స్టూడియోస్, రిలయన్స్ ఎంటర్ టైన్మెంట్స్, ఓపెన్ విండో ప్రొడక్షన్స్, విష్ బెర్రీ
 నిర్మాతలు : బాలాజీ మోహన్, చక్రవర్తి రామచంద్ర, శశికాంత్
 విడుదల : స్టార్ విజయ్ & నెట్ ఫ్లిక్స్, ఏప్రెల్ 5, 2021

మూలాలు

వర్గం:2021 సినిమాలు